
4. pielikums
[bookmark: _Hlk230685534]Iepirkuma “Dzīvojamās mājas Vecais ceļš 32, Jelgavā, balkonu atjaunošana”
(iepirkuma identifikācijas Nr. SIA “JNĪP” 2026/45)
nolikumam
LĪGUMS _________
(līguma numurs tiek piešķirts brīdī, kad līgumu ir parakstījušas abas puses)
[bookmark: _Hlk230685553]Dzīvojamās mājas Vecais ceļš 32, Jelgavā, balkonu atjaunošana 
(iepirkuma identifikācijas Nr. SIA “JNĪP” 2026/45)

Jelgavā,	Līguma datumu skatīt parakstu zonā


Dzīvojamās mājas Vecais ceļš 32, Jelgavā (turpmāk – dzīvojamā māja), dzīvokļu īpašnieki, kurus pamatojoties uz savstarpēji noslēgtā pārvaldīšanas pilnvarojuma līguma un kopības  ____________ lēmuma pārstāv SIA “Jelgavas nekustamā īpašuma pārvalde”, reģistrācijas Nr. 43603011548, juridiskā adrese: Pulkveža Brieža ielā 26, Jelgavā, LV-3007, tās valdes locekļa __________________________, (turpmāk – Pasūtītājs), no vienas puses, un
______________________, reģistrācijas _____________________, kuru uz ___________ pamata pārstāv _______________, (turpmāk – Izpildītājs) no otras puses, turpmāk abi kopā saukti Līdzēji un katrs atsevišķi Līdzējs, pamatojoties uz iepirkuma “Vecais ceļš 32, Jelgavā”, ID Nr. SIA “JNĪP” 2026/45 (turpmāk – Iepirkums) rezultātiem un Izpildītāja iesniegto piedāvājumu iepirkumā (turpmāk – piedāvājums), noslēdz šādu iepirkuma līgumu (turpmāk – Līgums):
1. [bookmark: _Toc336440096][bookmark: _Ref336604755][bookmark: _Toc336440123]Līguma priekšmets
1.1. Pasūtītājs uzdod, bet Izpildītājs apņemas veikt balkonu atjaunošanu (turpmāk – darbs) adresē Vecais ceļš 32, Jelgavā (turpmāk – Objekts) saskaņā ar Līgumu, iepirkuma tehnisko specifikāciju (1.pielikums) un Lokālo tāmi (2.pielikums).
1.2. Veicot Darbus ekspluatējamā Objektā (ēkā), Izpildītājs, saskaņojot ar Pasūtītāja atbildīgo personu, sagatavo  Darbu  veikšanas  kalendāro grafiku (3.pielikums), kurā noteikta Darbu secība un termiņi, kā arī telpu atbrīvošanas secība vai cita informācija atbilstoši Objekta faktiskajai nepieciešamībai
1.3. Jautājumos, kas nav atrunāti Līgumā, Līdzējiem ir saistoši iepirkuma, Izpildītāja piedāvājuma un Latvijas Republikas normatīvo aktu nosacījumi.
1.4. Attiecībā uz otrās vai trešās grupas būvēm par darbu pieņemšanu-nodošanu, norēķinu kārtību, līgumsodu un garantijas saistību izpildi tiek ņemti vērā Ministru kabineta 2022. gada 5. jūlija noteikumi Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu”.

2. Līgumcena un norēķinu kārtība
2.1. Līgumcena bez pievienotās vērtības nodokļa (turpmāk – PVN) ir _________ EUR (summa vārdiem), turpmāk – Līgumcena. PVN 21% apmērā sastāda ___________ EUR (summa vārdiem).
2.2. PVN tiek maksāts normatīvajos aktos noteiktajā kārtībā un apmērā.
2.3. Pasūtītājs veic samaksu par darbu 20 (divdesmit) dienu laikā, pārskaitot naudu Izpildītāja norādītajā bankas kontā, pēc rēķina saņemšanas, ka Izpildītājs iesniedz pēc darbu pabeigšanas un pieņemšanas-nodošanas akta abpusējas parakstīšanas.
2.4. Līgumcena var tikt grozīta tikai šādos gadījumos:
2.4.1. Pasūtītājs Līguma darbības laikā ir tiesīgs samazināt Izpildītājam uzdoto, bet vēl neuzsākto darbu apjomu par ne vairāk kā 15% no Līgumcenas, rakstiski par to paziņojot Izpildītājam;
2.4.2. ja Pasūtītājs veicamajiem darbiem izmaina tehniskās prasības vai papildina, tos ar sākotnēji neparedzētiem darbiem, tad Līdzēji vienojas par izmaiņu risinājumiem un izmaksām, piemērojot tādas pašas cenas kā analogiem darbiem Līgumā, bet darbiem, kam analogu Līgumā nav, cenu nosaka Pasūtītājs, ņemot vērā līdzīga rakstura darbu cenas būvniecības nozarē un Izpildītāja iesniegtās cenas kalkulācijas (pamatotas ar tirgus izpētes materiāliem). Šajā punktā noteiktajos gadījumos pieļaujamās Līgumcenas izmaiņas ir līdz 15% no Līgumcenas.
2.5. Par Līgumcenas izmaiņu pamatojumu nevar tikt uzskatītas jebkādas atsauces uz nepilnīgi veiktiem aprēķiniem tāmēs, dokumentācijā iztrūkstošām Objektā paredzēto elementu nepieciešamajām sastāvdaļām vai atsevišķiem specifikāciju elementiem, kļūdainām materiālu apjomu aplēsēm specifikācijā, grafiskajos materiālos un tāmē, tāmē neievērtētiem elementiem, kuri ir norādīti tekstuāli vai grafiski dokumentācijā, būvniecības detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem, kā arī pamatojoties uz jebkuriem citiem apstākļiem, ar kuriem profesionāli jārēķinās Izpildītājam iestājoties Līguma izpildē ar Līguma nosacījumiem.
3. Līdzēju tiesības un pienākumi
3.1. Izpildītājs:
3.1.1. darbus veic kvalitatīvi un Līgumā noteiktajā termiņā, saskaņā ar Latvijas Republikas normatīvajiem aktiem, Līguma nosacījumiem, Tehnisko specifikāciju, Tehnisko piedāvājumu, tajā skaitā, nodrošina darbu izpildi ar nepieciešamajiem materiāliem, mehānismiem, instrumentiem, transportu u.c. resursiem;
3.1.2. atbild par normatīvajos aktos noteikto darba drošības tehnikas, darba aizsardzības, ugunsdrošības, elektrodrošības un citu noteikumu ievērošanu, kas attiecas uz darbu veikšanu, tajā skaitā Ministru kabineta 25.02.2003. noteikumu Nr.92 „Darba aizsardzības prasības, veicot būvdarbus” noteikto prasību ievērošanu;
3.1.3. par darba aizsardzības koordinatoru Līguma izpildes laikā Objektā norīko ____________, tālrunis:_________, e-pasts: ________________;
3.1.4. nodrošina atbildīgā būvdarbu vadītāja un citu būvniecības jomu būvdarbu vadītāju (ja nepieciešams) atrašanos Objektā darbu izpildes laikā un izpildāmo darbu kontroli atbilstoši normatīvo aktu prasībām;
3.1.5. pirms darbu uzsākšanas iesniedz Pasūtītājam līguma ar atkritumu pārvadāšanas uzņēmumu kopiju vai atļaujas kopiju izvest atkritumus pašiem, kā arī pirms darbu galīgās nodošanas iesniegt Pasūtītājam aktu par izvesto atkritumu veidiem, daudzumu un izvešanas vietu;
3.1.6. pēc darbu pabeigšanas nodod Pasūtītājam Objektu tīru un sagatavotu tā, lai to varētu nekavējoties sākt ekspluatēt. Izpildītājam jāsavāc un jāaiztransportē darba izpildes laikā radušies atkritumi uz speciāli ierīkotām vietām atbilstoši spēkā esošajiem normatīvajiem aktiem;
3.1.7. rakstveidā nekavējoties informēt Pasūtītāju par visiem apstākļiem, kas atklājušies darba izpildes procesā un var neparedzēti ietekmēt darba izpildi, kas var būt bīstami cilvēku veselībai, dzīvībai vai apkārtējai videi, kā arī veikt visus nepieciešamos pasākumus, lai tos novērstu;
3.1.8. informāciju masu saziņas līdzekļiem vai trešajām personām sniegt tikai saskaņojot ar Pasūtītāju.
3.2. Pasūtītājs:
3.2.1. nodrošina Izpildītāja darbiniekiem brīvu piekļūšanu Objektam no darbu izpildes sākuma;
3.2.2. nenes atbildību par Izpildītāja materiāliem, instrumentiem, tehniku un citiem resursiem, kas atrodas Objektā;
3.2.3. ierasties objektā un kontrolēt darba izpildes procesu un to kvalitāti, nebrīdinot par to Izpildītāju. Pasūtītājs nodrošina, ka ieejot un atrodoties darba veikšanas teritorijā, tiks ievēroti normatīvajos aktos noteiktie drošības pasākumi;
3.2.4. vajadzības gadījumā pieprasa no Izpildītāja informāciju par darbu izpildi, norādot tās sniegšanas termiņu;
3.2.5. pēc nepieciešamības organizē sanāksmes, lai pārrunātu darba izpildi, kurās piedalās Pasūtītāja un Izpildītāja pārstāvji. Par sanāksmes norises vietu un laiku Pasūtītājs informē Līgumā norādīto Izpildītāja kontaktpersonu vai atbildīgo būvdarbu vadītāju;
3.2.6. pieņem Līgumam atbilstošā kvalitātē izpildīto darbu ar pieņemšanas-nodošanas aktu un veic samaksu Līgumā noteiktajā kārtībā un termiņā;
3.2.7. ir tiesīgs sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas atbilstoši normatīvo aktu prasībām.
3.3. Līdzēji savstarpēji ir atbildīgi par otram Līdzējam, kā arī trešajām personām, nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

4. Darbu izpildes termiņi un apdrošināšana
4.1. Darbu izpildes termiņš, tajā skaitā ar darbu izpildi saistītās dokumentācijas sagatavošana, ir 4 (četri) mēneši no Līguma parakstīšanas dienas.
4.2. Izpildītājam ir tiesības uz darbu izpildes termiņa pagarinājumu, ja darbu izpilde tiek kavēta viena (vai vairāku) šādu iemeslu dēļ:
4.2.1. ja pēc Pasūtītāja pieprasījuma tiek izmainīts darbu apjoms, kas kavē sākotnēji noteikto darbu izpildes termiņu un tas nav saistīts ar Izpildītāja darbību;
4.2.2. ja Pasūtītāja iesniegtajos dokumentos ir konstatētas kļūdas, kuru novēršana ir saistīta ar darbu izpildes apturēšanu;
4.2.3. Izpildītājam saistību izpilde tiek kavēta no viņa neatkarīgu apstākļu dēļ,;
4.2.4. ja iestājušies Līgumā norādītie nepārvaramas varas apstākļi.
4.3. Par jebkuru no Līguma 4.2. apakšpunktā minēto iemeslu Izpildītājs paziņo Pasūtītājam rakstiski nekavējoties vai iespējami īsākā termiņā, pēc tam, kad Izpildītājs uzzinājis par esošiem vai vēl sagaidāmiem apstākļiem, kas izraisa darbu izpildes kavējumu. Pretējā gadījumā Izpildītājs nav tiesīgs saņemt darbu izpildes termiņa pagarinājumu. Pasūtītājam ir pienākums nekavējoties sniegt Izpildītājam atbildi uz saņemto paziņojumu.
4.4. Izpildītājs par saviem līdzekļiem noslēdz darbu vadītāja būvspeciālista civiltiesiskās apdrošināšanas līgumu un darbu veicēja civiltiesiskās atbildības apdrošināšanas līgumu atbilstoši Ministru kabineta 2014. gada 19. augusta noteikumiem Nr.502 “Noteikumi par būvspeciālistu un darbu veicēju civiltiesiskās atbildības obligāto apdrošināšanu” par visu darbu un garantijas laiku atbilstoši Līgumā noteiktajam, turpmāk – Apdrošināšanas līgums. 
4.5. Izpildītājs Apdrošināšanu apliecinošus dokumentus iesniedz Pasūtītājam 5 (piecu) darba dienu laikā no Līguma parakstīšanas dienas. 
4.6. Gadījumā, ja uz Līguma parakstīšanas dienu Izpildītājam ir spēkā esošs Apdrošināšanas līgums, bet tā termiņš ir īsāks par darba vai garantijas laika termiņu, tad Izpildītājam ir pienākums spēkā esošā Apdrošināšanas līguma darbības pēdējā dienā iesniegt Pasūtītājam jaunu Apdrošināšanas līgumu ar beigu termiņu līdz garantijas laika termiņa beigām.
5. Līgumsodi
5.1. Ja Izpildītājs neievēro Līgumā vai tā pielikumos noteiktos darbu izpildes termiņus vai citus Līgumā noteiktos termiņus, Izpildītājs maksā Pasūtītājam līgumsodu 0,1% apmērā no neizpildīto saistību summas par katru nokavēto dienu, bet ne vairāk kā 10% no Līgumcenas.
5.2. [bookmark: _Hlk135308575]Ja Pasūtītājs neievēro maksājuma nosacījumus, tas pēc Izpildītāja pieprasījuma maksā līgumsodu Izpildītājam 0,1% apmērā no termiņā neapmaksātā maksājuma summas par katru nokavēto dienu, bet ne vairāk kā 10% no Līgumcenas.
5.3. Pasūtītājam ir tiesības prasīt līgumsodu, ja Izpildītājs neievēro Līguma vai normatīvo aktu prasības – par katru konstatēto un ar Pasūtītāja aktu fiksēto gadījumu 50 euro (piecdesmit euro). Par konstatētajām neatbilstībām Pasūtītājs paziņo Izpildītājam, nosūtot aktu elektroniski uz Līgumā norādītās kontaktpersonas e-pastu.
5.4. Līdzējs, kuram piemēro līgumsodu, samaksā to 15 (piecpadsmit) darbdienu laikā uz pretenzijas pamata. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
5.5. Līgumsoda samaksa neatbrīvo Līdzējus no Līguma turpmākas pildīšanas. Līgumsods nav zaudējumu atlīdzinājums.

6. Darbu pieņemšana un garantijas nosacījumi
6.1. Pasūtītājs organizē darbu pieņemšanu 5 (piecu) darbdienu laikā pēc Izpildītāja paziņojuma par darbu izpildi un nepieciešamās izpilddokumentācijas iesniegšanas, par ko Līdzēji sagatavo un paraksta darbu pieņemšanas-nodošanas aktu.
6.2. Pasūtītājs nepieņem Objektā izpildītos darbus, ja tiek konstatēti defekti, par ko tiek sagatavots Defektu akts, kurā norāda defektus un to novēršanas termiņu.  Izpildītājs atklātos defektus novērš par saviem līdzekļiem Defektu aktā noteiktajā termiņā. Pēc defektu novēršanas Pasūtītājs veic pārbaudi un ja defekti ir novērsti, tad Līdzēji var parakstīt darba pieņemšanas–nodošanas aktu. Defektu novēršanai Līguma 4.punktā noteiktais darbu izpildes termiņš netiks pagarināts. 
6.3. Izpildītājs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties Darba izpildes vai tā neatbilstības gadījumā. Izpildītājs garantē, ka izpildītie Darbi būs kvalitatīvi, funkcionāli izmantojami, atbildīs Līgumā noteiktajiem parametriem.
6.4. Pasūtītājs pieņem atbilstoši Līguma nosacījumiem kvalitatīvi izpildītu Darbu, par ko Izpildītājs un Pasūtītājs sagatavo un paraksta Darbu pieņemšanas-nodošanas aktu. Ja Objektā tiek konstatēti Darba defekti, Pasūtītājs darbu pieņemšanas-nodošanas aktu paraksta pēc visu defektu novēršanas.
6.5. Izpildītājs Līguma ietvaros izpildītājiem Darbiem nodrošina garantijas laiku 5 (pieci) gadi. Garantijas termiņu sāk skaitīt ar dienu, kad Puses Līgumā noteiktajā kārtībā ir parakstījušas galīgo darbu pieņemšanas – nodošanas aktu.
6.6. Garantijas laikā Izpildītājs apņemas novērst visus radušos defektus, ja tādi tiek konstatēti, par saviem līdzekļiem 5 (piecu) darbdienu laikā pēc Pasūtītāja rakstiska pieteikuma saņemšanas. Ārkārtas gadījumos, ja konstatētie defekti apdraud cilvēku dzīvību un veselību vai tiek traucēta objekta funkcionēšana vai ekspluatācija, Izpildītājam jāierodas objektā un konstatētie defekti vai tā sekas jānovērš 24 (divdesmit četru) stundu laikā no Pasūtītāja izsaukuma saņemšanas brīža. Ja konstatētos defektus vai to sekas nav iespējams novērst iepriekš minētajos termiņos, tad Izpildītājs vienojas ar Pasūtītāju par citu termiņu konstatēto defektu vai to seku novēršanai un, ja nepieciešams, Izpildītājs nodrošina atbilstošus drošības pasākumus objektā līdz konstatēto defektu vai to seku novēršanai.
7. Izpildītāja personāls un apakšuzņēmēji 
7.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt Līguma izpildē papildu apakšuzņēmēju, kuram izpildei nododamās Līguma daļas vērtība ir vismaz 10 000 euro (bez PVN).
7.2. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.3. Pasūtītājs nepiekrīt Izpildītāja piedāvājumā Iepirkumam norādītā personāla vai apakšuzņēmēju nomaiņai vai jauna apakšuzņēmēja, kuram izpildei nododamās Līguma daļas vērtība ir vismaz 10 000 euro (bez PVN), ja pastāv kāds no Publisko iepirkumu likuma 62. panta otrās, trešās, ceturtās vai piektās daļas nosacījumiem.
7.4. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

8. Līguma grozīšanas un izbeigšanas kārtība 
8.1. Līdzēji ir tiesīgi izdarīt grozījumus Līgumā, par to rakstiski vienojoties un nemainot Līguma vispārējo raksturu (veidu un Iepirkuma dokumentos noteikto mērķi).
8.2. Līguma grozījumus noformē ar rakstveida vienošanos, kas tiek numurēta, un pēc abu Līdzēju parakstīšanas kļūst par Līguma neatņemamu sastāvdaļu. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
8.3. Izpildītājam ir tiesības vienpusēji izbeigt Līguma darbību bez Līdzēju rakstiskas vienošanās, rakstveidā brīdinot Pasūtītāju vismaz 5 (piecas) darba dienas iepriekš, gadījumā, ja Pasūtītājs neveic maksājumus un līgumsods sasniedz 10% (desmit procenti) no Līgumcenas.
8.4. Pasūtītājam ir tiesības vienpusēji izbeigt Līguma darbību bez Līdzēju rakstiskas vienošanās, rakstveidā brīdinot Izpildītāju vismaz 5 (piecas) darba dienas iepriekš, gadījumā, ja:
8.4.1. Izpildītājs Līgumā noteiktajā termiņā neiesniedz Līgumā noteiktos dokumentus, neuzsāk darbu vai nepilda citas noteiktās saistības;
8.4.2. atkārtoti konstatētas neatbilstības, par kurām ir piemērots līgumsods;
8.4.3. nepilda līgumā noteiktās saistības vai tās netiek pildītas kvalitātē atbilstoši Līgumā prasībām un Izpildītājs konstatētās neatbilstības nenovērš pēc Pasūtītāja pieprasījuma;
8.4.4. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu;
8.4.5. konstatēts Publisko iepirkumu likuma 64. panta pirmajā daļā noteiktais gadījums.
8.5. [bookmark: _Hlk135302863]Līdzējiem ir tiesības vienpusēji izbeigt Līguma darbību, ja Līgumu nav iespējams izpildīt tādēļ, ka Līguma izpildes laikā kādam no Līdzējiem ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8.6. Ja Līgums tiek izbeigts pirms Līguma 4.1. apakšpunktā noteiktajā termiņa, Līdzēji sastāda atsevišķu aktu par faktiski izpildīto darbu apjomu un to vērtību. Pasūtītājs pieņem darbus tādā apjomā, kādā tie ir veikti, atbilst Līgumam un ir turpmāk izmantojami. Pēc izpilddokumentācijas sagatavošanas, nodošanas Pasūtītājam un paveikto darbu novērtēšanas Līdzēji paraksta darba nodošanas – pieņemšanas aktu. Pasūtītājs veic samaksu par faktiski izpildīto darba apjomu 20 (divdesmit) dienu laikā pēc rēķina saņemšanas, ko Izpildītājs iesniedz pēc darba pieņemšanas-nodošanas akta abpusējas parakstīšanas un iesniegšanas, samazinot rēķina summu par līgumsodu (ja attiecināms).
8.7. Līguma izbeigšanas vai pārtraukšanas gadījumā Izpildītājs nekavējoties vai arī noteiktajā datumā, pārtraucot darbus, veic visus pasākumus, lai Objekts un darbi tiktu atstāti nebojātā, drošā stāvoklī un atbilstoši normatīvo aktu prasībām.
8.8. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
8.9. Abpusēji rakstiski vienojoties, Līdzēji ir tiesīgi izbeigt Līgumu kāda cita iemesla dēļ, brīdinot otru Līdzēju vismaz 15 (piecpadsmit) dienas iepriekš, ja Līdzēji nevienojas par citu termiņu. Ja vienošanās netiek panākta, Līgums paliek spēkā un Līdzējiem jāpilda saistības saskaņā ar Līguma noteikumiem.

9. [bookmark: _Hlk135309761]Nepārvarama vara
9.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
9.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
9.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.

10. Citi noteikumi
10.1. Līgums stājās spēkā tā parakstīšanas dienā (elektroniski parakstīts Līgums stājas spēkā pēc pēdējā pievienotā droša elektroniskā paraksta un tā laika zīmoga datuma). Līgums ir spēkā līdz Līdzēju saistību pilnīgai izpildei.
10.2. Līgumā paredzētie un visi cita veida paziņojumi, rīkojumi, apstiprinājumi, apliecinājumi, saskaņojumi un lēmumi Līdzējiem jāizdod rakstiski, izmantojot Līdzēju kontaktpersonu elektronisko pastu: Izpildītāja kontaktpersona _________________, e-pasts: adrese un Pasūtītāja kontaktpersona _________________, e-pasts: adrese. Visi dokumenti, kas nosūtīti elektroniski, uzskatāmi par paziņotiem nākamajā darbdienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem.
10.3. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem. Izpildītāja aizstāšana ar citu piegādātāju ir pieļaujama, ja Izpildītāju (iepirkumā izraudzīto pretendentu) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis piegādātājs atbilst paziņojumā par līgumu vai konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas iemesli, kas tika pārbaudīti Iepirkumā. Lēmumu par līgumisko attiecību turpināšanu vai izbeigšanu ar Izpildītāja tiesību un saistību pārņēmējiem pieņem Pasūtītājs, izvērtējot to atbilstību konkursa prasībām, Izpildītāja piedāvājumam, kas ir saistošs Izpildītāja tiesību un saistību pārņēmējiem.
10.4. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā. 
10.5. Visi Līguma pielikumi un vienošanās, kas sagatavoti atbilstoši Līguma nosacījumiem ir Līguma neatņemamas sastāvdaļas.
10.6. Līgums noslēgts divos vienāda satura un tiesiskā spēka eksemplāros, pa vienam Līguma eksemplāram katram Līdzējam, ja Līgums parakstīts elektroniski ar drošu elektronisko parakstu, kas satur laika zīmogu, katrs Līdzējs Līgumu glabā savā lietvedībā elektroniskā dokumenta formā. 
11. Līdzēju rekvizīti un paraksti
Pasūtītājs:                                                                               Izpildītājs:
	
	






